पाएं अपने शहर की ताज़ा ख़बरें और फ्री ई-पेपरडाउनलोड करें
जिले में मिनी लॉकडाउन को लेकर व्यापारियों में बढ़ रहे रोष को देखते हुए प्रशासन की ओर से शुक्रवार को विभिन्न व्यापारियों से बैठक की गई। बैठक में व्यापारियों के विचार जानने के बाद डीसी रामवीर की ओर से लॉकडाउन में सोमवार से छूट के आदेश जारी किए गए हैं। जिसके तहत दवा, पैट्रोल पंप को पूरा सप्ताह 24 घंटे खोले जा सकते हैं। सब्जी और फ्रूट मंडी प्रतिदिन सुबह 10 बजे तक बंद करनी होगी। सुबह 5 से 10 बजे तक होलसेल बिक्री के लिए खोला जा सकेगा।
रेहड़ी मालिक डोर टू डोर पूरा सप्ताह दोपहर 2 बजे तक की सब्जी और फल बेच सकते हैं। रेस्टोरेंट, होटल, कॉफी शॉप, फास्ट फूड, ढाबे, स्वीट्स शॉप, बेकरी बंद रखी जाएगी। सिर्फ 9 बजे तक होम डिलीवरी ही की जा सकती है। बार, सिनेमा हॉल, सैलून, जिम, स्पा सेटर, स्वीमिंग पूल, कोचिंग सेंटर, स्पोर्ट्स कांप्लेक्स, पीजी, पार्क बंद रहेेंगे। होटल में रूकने वाले यात्रियों के पास 72 घंटे की निगेटिव रिपोर्ट या 2 वैक्सीन लगी होना जरूरी है। इसके अलावा संगरूर में दाखिल होने वाले व्यक्ति को 72 घंटे पुरानी निगेटिव रिपोर्ट या वैक्सीन की रिपोर्ट दिखाने के बाद ही दाखिल करने की अनुमति दी जाएगी।
शराब के ठेके रोजाना शाम 6 बजे तक खुलेंगे। दूध, ब्रैड, सब्जी, करियाना, फल, मीट, पोल्ट्री की दुकानों को सप्ताह में सभी दिन खोले जाने की अनुमति दी गई है। इसके बाद शाम को 4 से 6 बजे तक करियाना को छोड़ कर यही दुकानें दोबारा खोली जा सकती है। इस समय में करियाना समेत हर कैटेगरी की दुकान खोली जा सकती है। यह सप्ताह में 5 दिन सोमवार से शुक्रवार तक ही खुलेगीं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn